Alexander Moyzes

Alexander Moyzes (4. syyskuuta 1906 Kláštor pod Znievom – 20. marraskuuta 1984 Bratislava) oli slovakialainen säveltäjä. Hän oli säveltäjä Mikuláš Moyzesin poika.

Moyzes sai vuosina 1925–1928 Prahassa opetusta Bedřich Antonín Wiedermannilta (urut), Otakar Šínilta (sävellys), Jaroslav Křičkalta (orkestraatio), Karel Boleslav Jirákilta (musiikin muoto) ja Otakar Ostrčililta (orkesterinjohto). Sitten vuosina 1928–1930 hän sai Prahassa sävellysopetusta Vítězslav Novákilta. Moyzes itse pääsi opettajaksi Bratislavaan ja toimi kaupungin esittävien taiteiden akatemian rehtorina (1965–1971).

Moyzes hyödynsi teoksissaan kansanomaisia slovakialaisia aineksia ja viittasi niissä maansa patrioottisiin legendoihin. Hänen tuotantoonsa kuuluu muun muassa kaksitoista sinfoniaa.

Lähteet 

Slovakialaiset säveltäjät
Vuonna 1906 syntyneet
Vuonna 1984 kuolleet